Aarne Petäjäniemi

Aarne Sigfrid Petäjäniemi, sukunimi aik. Stenman (12. joulukuuta 1887 Helsinki – 13. syyskuuta 1955 Helsinki) oli suomalainen everstiluutnantti ja Merisotakoulun johtaja.

Aarne Petäjäniemen äiti oli Margareta Stenman. Hän pääsi ylioppilaaksi 1907 Helsingin normaalilyseosta ja valmistui Helsingin yliopistosta filosofian kandidaatiksi 1912 ja filosofian maisteriksi 1914. Petäjäniemi suoritti aktiiviupseeritutkinnon 1918.

Petäjäniemi toimi aluksi opettajana ja tilastoalalla mutta otettuaan osaa Suomen sisällissodan aikana Helsingin valtaukseen hän siirtyi sotilasuralle. Hän kävi Lappeenrannan tykistökoulun ja toimi sitten v.a. esikuntapäällikkönä ja myöhemmin patterinpäällikkönä Rannikkotykistörykmentissä. Vuonna 1921 hänestä tuli Erillisen Rannikkotykistöpatteriston patterinpäällikkö, 1925 patteriston päällikön viransijainen ja 1928 Rannikkotykistörykmentti 2:n patteriston komentaja. Merisotakoulussa Petäjäniemi oli opettajana ja myöhemmin jatkosodan aikana koulun johtajana 1933–1944. Hänet ylennettiin everstiluutnantiksi 1942.

Aarne Petäjäniemi oli naimisissa 1921–1954 Ida Ingeborg Funkin (k. 1954) kanssa ja vuodesta 1954 Martta Sofia Huttusen kanssa. Petäjäniemi on haudattu Malmin hautausmaalle.

Lähteet 

Suomalaiset everstit
Suomen koulujen rehtorit
Vuonna 1887 syntyneet
Vuonna 1955 kuolleet